**Carolina Panthers** je profesionalni klub američkog nogometa koji se natječe u NFL ligi. Sjedište im je u gradu Charlotte u Sjevernoj Carolini. Osnovani su 1993. godine i članovi su južne divizije NFC konferencije. Najveći uspjeh im je pojavljivanje u Super Bowlu 2003. godine. Svoje domaće utakmice igraju na Bank of America Stadiumu.

Povijest kluba
--------------

### Počeci

Panthersi su osnovani 1993. godine  nakon odluke NFL lige o proširenju. Tako su postali 29. član lige, prvi novi član od 1976. kada su u ligu ušli Seattle Seahawksi i Tampa Bay Buccaneersi. Panthersi su 1995. predvođeni trenerom Domom Capersom odigrali svoju prvu sezonu, i to u zapadnoj diviziji NFC konferencije. Završili su na 4. mjestu (od 5 ekipa u diviziji) s omjerom 7-9. To je ujedno bio i najbolji omjer pobjeda i poraza neke momčadi u prvoj sezoni u povijesti NFL-a. Već u sljedećoj sezoni Panthersi su imali 12 pobjeda te se tako plasirali u doigravanje. Tamo su ih u prvoj utakmici čekali Dallas Cowboysi, osvajači Super Bowla iz prethodne godine, koje su Panthersi pobijedili rezultatom 26:17. Tom pobjedom su došli do konferencijskog finala gdje su poraženi 30:13 od budućih prvaka Green Bay Packersa predvođenih Brettom Favreom. Dvije gubitničke sezone nakon toga dovele su do otpuštanja trenera Capersa  kojeg je zamjenio George Seifert. On je vodio momčad tri sezone, u posljednjoj (sezona 2001.) momčad je pobijedila samo jednom, te je i Seifert opušten.

### Era Johna Foxa

Momčad je 2002. preuzeo dotadašnji koordinator obrane New York Giantsa John Fox. Panthersi su te sezone prebačeni u južnu diviziju NFC konferencije. Unatoč dobroj igri u obrani, Foxova prva sezona je završena sa 7 pobjeda i 9 poraza, te momčad nije ušla u doigravanje. Do velikog poboljšanja je došlo već iduće godine kada su Panthersi osvojili diviziju s 11 pobjeda. U *playoffu* su redom pobijeđivali Dallas Cowboyse (29:10), St. Louis Ramse (29:23 nakon dva produžetka) i u konferencijskom finalu Philadelphia Eaglese (14:3). U finalnoj utakmici čekao ih je *quarterback* Tom Brady sa svojim New England Patriotsima. U dotad najgledanijem Super Bowlu u povijesti (i po mnogim ocjenama sportskih novinara jednom od najboljih i najuzbudljivijih finala ), Patriotsi su pobijedili rezultatom 32:29 i tako osvojili svoj drugi naslov u zadnje tri sezone. 

Cam Newton (broj 1)
Nakon jedne slabije sezone, Panthersi se vraćaju u formu 2005. kada na krilima *wide receivera* Stevea Smitha opet ulaze u doigravanje. Nakon pobjeda u doigravanju nad New York Giantsima i Chicago Bearsima, Panthersi su ušli u konferencijsko finale gdje gube od Seattle Seahawksa rezultatom 34:14.
Iduće pojavljivanje u *playoffu* morali su čekati tri godine. Nakon dvije osrednje sezone, 2008. završavaju s 12 pobjeda i osvajanjem divizije, ali gube odmah u prvoj utakmici doigravanja od Arizona Cardinalsa (33:13). Panthersi 2009. imaju još jednu osrednju sezonu (omjer 8-8), ali zato sezonu 2010. završavaju katastrofalnim učinkom od samo dvije pobjede. Taj učinak im donosi prvi *pick* idućeg NFL drafta, na kojem u prvoj rundi biraju *quarterbacka* Cama Newtona.

### Ron Rivera i Cam Newton

Loša sezona donijela je Carolini i smjenu trenera. Fox 2011. dobiva otkaz, a momčad preuzima Ron Rivera. Prve dvije sezone Rivera završava gubitničkim omjerom, ali se počinju nazirati pomaci nabolje. Newton je 2011. proglašen najboljim *rookie* napadačkim igračem sezone, a godinu kasnije još jedan pick Panthersa iz prve runde drafta dobiva sličnu nagradu - *linebacker* Luke Kuechly postaje najbolji *rookie* obrambeni igrač. Panthersi 2013. osvajaju diviziju sa 12 pobjeda i ulaze u doigravanje prvi put nakon 2008.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | NFC Jug | 7 | 9 | 0 | 4. |  |
| 2003. | NFC Jug | 11 | 5 | 0 | **1.** | došli do Super Bowla (poraženi od New England Patriotsa 32:29) |
| 2004. | NFC Jug | 7 | 9 | 0 | 3. |  |
| 2005. | NFC Jug | 11 | 5 | 0 | 2. | došli do konferencijskog finala (poraženi od Seattle Seahawksa 34:14) |
| 2006. | NFC Jug | 8 | 8 | 0 | 2. |  |
| 2007. | NFC Jug | 7 | 9 | 0 | 2. |  |
| 2008. | NFC Jug | 12 | 4 | 0 | **1.** | došli do divizijske runde (poraženi od Arizona Cardinalsa 33:13) |
| 2009. | NFC Jug | 8 | 8 | 0 | 3. |  |
| 2010. | NFC Jug | 2 | 14 | 0 | 4. |  |
| 2011. | NFC Jug | 6 | 10 | 0 | 3. |  |
| 2012. | NFC Jug | 7 | 9 | 0 | 2. |  |
| 2013. | NFC Jug | 12 | 4 | 0 | **1.** | došli do divizijske runde (poraženi od San Francisco 49ersa 23:10) |
|

Izvori
------

1. ↑  „Panthers team history". panthers.com. Arhivirano iz originala na datum 2014-01-30. Pristupljeno 3. siječnja 2014.
2. ↑  „Dallas Cowboys: The 5 Worst Playoff Defeats for America's Team". bleacherreport.com. 25. svibnja 2011.. Pristupljeno 3. siječnja 2014.
3. ↑  „Carolina fires first coach". sportsillustrated.cnn.com. 28. prosinca 1998.. Pristupljeno 3. siječnja 2014.
4. ↑  „Vinatieri the hero, Brady the MVP". espn.go.com. 1. veljače 2004.. Pristupljeno 3. siječnja 2014.
5. ↑  „Newton first pick in NFL draft". cnn.com. 29. travnja 2011.. Pristupljeno 3. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |